6. augusts

6. augusts ir gada 218. diena pēc Gregora kalendāra (219. garajā gadā). Līdz gada beigām ir atlikušas 147 dienas.

Vārda dienas 
Aisma, Askolds

Notikumi 
 1536. gads — dibināta Bogota, Kolumbijas galvaspilsēta.
 1806. gads — Svētās Romas pēdējais imperators Francis II dibināja Austrijas Impēriju, likvidējot Svētās Romas impēriju.
 1825. gads — Bolīvija ieguva neatkarību no Spānijas.
 1890. gads — Savienotajās Valstīs pirmo reizi tika izpildīts nāvessods uz elektriskā krēsla.
 1915. gads — Pirmais pasaules karš: Serbija pieteica karu Vācijai; Austroungārija pieteica karu Krievijai.
 1919. gads — beidza pastāvēt Ungārijas Padomju Republika.
 1926. gads — Ģertrūde Ederle kļuva par pirmo sievieti, kas pārpeldējusi Lamanša šaurumu.
 1932. gads — notika pirmais Venēcijas kinofestivāls.
 1940. gads — Igaunija tika iekļauta PSRS kā Igaunijas Padomju Sociālistiskā Republika.
 1945. gads — Otrais pasaules karš: pēc prezidenta Harija Trumena pavēles Savienotās Valstis nometa atombumbu uz Japānas pilsētu Hirosimu; 70 000 cilvēku gāja bojā uzreiz, vairāki desmiti tūkstošu mira vēlāk no apdegumiem un radiācijas apstarojuma.
 1961. gads — PSRS palaists otrais pilotējamais kosmosa kuģis Vostok-2 ar kosmonautu Germanu Titovu.
 1962. gads:
 Jamaika ieguva neatkarību no Vestindijas Federācijas.
 pieņemts pašreizējais Jamaikas karogs.
 1990. gads — Līča karš: ANO Drošības komiteja Irākai uzlika tirdzniecības embargo par tās iebrukumu Kuveitā.
 1996. gads — NASA paziņoja, ka meteorītā ALH 84001, kas ir nācis no Marsa, atklātas pazīmes, kas liecina, ka uz tā varētu būt bijušas primitīvas dzīvības formas.
 2005. gads — Somijas galvaspilsētā Helsinkos sākās desmitais Pasaules čempionāts vieglatlētikā.

Dzimuši 
 1766. gads — Viljams Volastons (William Wollaston), angļu ķīmiķis (miris 1828. gadā)
 1861. gads — Edīte Rūzvelta (Edith Roosevelt), ASV pirmā lēdija (mirusi 1948. gadā)
 1869. gads — Alfrēds Hetners (Alfred Hettner), vācu ģeogrāfs (miris 1941. gadā)
 1876. gads — Kristiāns Kristensens (Christian Christensen), dāņu vieglatlēts (miris 1956. gadā)
 1881. gads — Aleksandrs Flemings (Alexander Fleming), skotu biologs un farmakologs (miris 1955. gadā)
 1899. gads — Pēteris Valeskalns, latviešu filozofs un sabiedriskais darbinieks (miris 1987. gadā)
 1911. gads — Lūsīla Bola (Lucille Ball), amerikāņu komiķe un aktrise (mirusi 1989. gadā)
 1917. gads — Roberts Mičums (Robert Mitchum), amerikāņu aktieris (miris 1997. gadā)
 1928. gads — Endijs Vorhols (Andy Warhol), rusīnu izcelsmes ASV mākslinieks (miris 1987. gadā)
 1931. gads — Emīls Braunbergs, Latvijas mākslinieks un ķirurgs (miris 2018. gadā)
 1952. gads — Zita Errs, latviešu baleta māksliniece un horeogrāfe
 1962. gads:
 Mišela Jeo (Michelle Yeoh, 杨紫琼), Malaizijā dzimusi ķīniešu aktrise
 Gregorijs Šamitofs (Gregory Chamitoff), ASV kosmonauts
 1963. gads — Kevins Mitniks (Kevin Mitnick), amerikāņu hakeris (miris 2023. gadā)
 1969. gads — Eliots Smits (Elliott Smith), ASV mūziķis (miris 2003. gadā)
 1973. gads — Vera Fārmiga (Vera Farmiga), ASV aktrise un kinorežisore
 1975. gads — Juris Jurašs, latviešu jurists un politiķis
 1981. gads:
 Linda Marija Barosa (Linda Maria Baros), franču un rumāņu dzejniece
 Vitantonio Liuci (Vitantonio Liuzzi), Itālijas autosportists
 1982. gads — Dmitrijs Korņilovs, Latvijas hokejists
 1990. gads — Liene Sebre, latviešu aktrise

Miruši 
 258. gads — Siksts II (Sixtus II), Romas bīskaps (dzimšanas laiks nezināms)
 1195. gads — Heinrihs Lauva (Heinrich der Löwe), Saksijas un Bavārijas hercogs (dzimis 1129. gadā)
 1221. gads — Svētais Dominiks (Santo Domingo), katoļu svētais (dzimis 1170. gadā)
 1272. gads — Ištvāns V (V. István), Ungārijas karalis (miris 1272. gadā)
 1458. gads — Kaliksts III (Callistus III), Romas pāvests (dzimis 1378. gadā)
 1637. gads — Bens Džonsons (Ben Jonson), angļu dramaturgs (dzimis 1572. gadā)
 1657. gads — Bohdans Hmeļnickis (Богдан Хмельницький), Ukrainas hetmanis (dzimis 1595. gadā)
 1660. gads — Djego Velaskess (Diego Velázquez), spāņu gleznotājs (dzimis 1599. gadā)
 1929. gads — Žans Batists Mimjagē (Jean-Baptiste Mimiague), franču paukotājs (dzimis 1871. gadā)
 1941. gads — Žils Valtons (Jules Valton), franču burātājs (dzimis 1867. gadā)
 1942. gads — Janušs Korčaks (Janusz Korczak), ebreju izcelsmes poļu rakstnieks un pedagogs (dzimis 1878. gadā)
 1973. gads — Fulhensio Batista (Fulgencio Batista), Kubas prezidents (dzimis 1901. gadā)
 1978. gads — Pāvils VI (Paulus PP VI), Romas pāvests (dzimis 1897. gadā)
 2002. gads — Edsgers Deikstra (Edsger Dijkstra), nīderlandiešu datorzinātnieks (dzimis 1930. gadā)
 2005. gads — Vizma Belševica, latviešu dzejniece (dzimusi 1931. gadā)
 2020. gads — Didzis Sedlenieks, latviešu žurnālists un rakstnieks (dzimis 1963. gadā)
 2021. gads — Gvido Zemrībo, Latvijas jurists un diplomāts (dzimis 1932. gadā)
 2022. gads — Juris Rapa, latviešu tēlnieks (dzimis 1946. gadā)

Svētku un piemiņas dienas 
 Neatkarības diena (Bolīvija)
 Neatkarības diena (Jamaika)
 Lībiešu svētki (Mazirbe, Latvija)

Augusts